ภารกิจนายกรัฐมนตรี เตรียมเข้าร่วมการประชุมสุดยอดอาเซียน-สหรัฐฯ สมัยพิเศษ ครั้งที่ 2 วันที่ 12 - 13 พฤษภาคมนี้
นางสาวอุศณา พีรานนท์ อธิบดีกรมอาเซียน บรรยายสรุปเตรียมการประชุมสุดยอดอาเซียน - สหรัฐ สมัยพิเศษ ครั้งที่ 2 ของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีกำหนดเข้าร่วมการประชุมวันที่ 12-13 พฤษภาคม 2565 ณ กรุงวอชิงตัน สหรัฐอเมริกา เพื่อเฉลิมฉลองวาระครบรอบ 45 ปี ความสัมพันธ์อาเซียน-สหรัฐฯ เป็นโอกาสดีผู้นำประเทศสมาชิกอาเซียน จะได้ร่วมพบปะในงานเลี้ยงอาหารค่ำ และประชุมหารือกำหนดทิศทางการขับเคลื่อนความสัมพันธ์ระหว่างกัน ท่ามกลางความท้าทายต่างๆ เพื่อขับเคลื่อนการฟื้นฟูและการเติบโตอย่างยั่งยืนของภูมิภาคในยุคหลังโควิด-19ประเด็นหลักที่นายกรัฐมนตรี จะนำเสนอในการประชุมครั้งนี้คือ การส่งเสริมให้สหรัฐฯ มีบทบาทสร้างสรรค์ในภุมิภาค เพื่อสนับสนุนการฟื้นฟูและการเติบโตอย่างยั่งยืนในยุค next normal เน้น 3 ประเด็นหลัก ได้แก่ การส่งเสริมบทบาทที่สร้างสรรค์ของสหรัฐในภุมิภาค การฟื้นฟูทางเศรษฐกิจที่เข้มแข็งและยั่งยืน และการพัฒนาที่ยั่งยืน โดยเฉพาะการส่งเสริมเศรษฐกิจชีวภาพ เศรษฐกิจหมุนเวียน และเศรษฐกิจสีเขียว หรือ BCG โมเดล รวมถึงการแลกเปลี่ยนข้อคิดเห็นในประเด็นภูมิภาค ด้านนายเชษฐพันธ์ มากสัมพันธ์ อธิบดีกรมอเมริกาและแปซิฟิกใต้ กล่าวเพิ่มเติมว่า นอกจากนี้ยังเป็นโอกาสดีของไทย จะไปพูดคุยถึงการสานงานต่อในการจัดประชุมเอเปค ซึ่งสหรัฐจะเป็นเจ้าภาพจัดประชุมต่อจากไทย และยังมีกิจกรรมคู่ขนาน โดยนายกรัฐมนตรี จะพบต้วแทนชุมชนชาวไทยและทีมประเทศไทยที่อยู่ในสหรัฐฯ รวมทั้งภาคเอกชนในสหรัฐฯ สานต่อนโยบายการขับเคลื่อนเศรษฐกิจของไทยและพบรัฐมนตรีว่าการกระทรวงกลาโหมของสหรัฐฯ พุดคุยความมั่นคงในรูปแบบใหม่ๆ